Λεύκιος Ιούλιος Καίσαρ (ύπατος το 90 π.Χ.)

Ο Λεύκιος Ιούλιος Καίσαρ IV, λατιν.: Lucius Julius Caesar (π. 134 - 87 π.Χ.) ήταν Ρωμαίος πολιτικός και στρατηγός στα τέλη του 2ου και στις αρχές του 1ου αι. π.Χ. Ασχολήθηκε με την πτώση του πληβείου τριβούνου Λεύκιου Απουλήιου Σατουρνίνου το 100 π.Χ. Ήταν ύπατος της Ρωμαϊκής Δημοκρατίας το 90 π.Χ. κατά τη διάρκεια του Κοινωνικού Πολέμου. Κατά τη διάρκεια του πολέμου διοίκησε αρκετές Ρωμαϊκές λεγεώνες εναντίον των Ιταλών Συμμάχων (που από Σύμμαχοι είχαν τώρα εξεγερθεί). Του απονεμήθηκε ένας θρίαμβος για τις νίκες του στους Σαμνίτες στις Αχέρραι (Acerrae, νυν Άτσερα).

 Σταδιοδρομία 
Εξελέγη πραίτορας (praetor) για το 94 π.Χ., αν και δεν υπάρχουν αποδείξεις για την προηγούμενη ανάληψη των αξιωμάτων του ταμία (quaestor) και του αγορανόμου (aedilis). Το 93 π.Χ., ως προπραίτωρ, ήταν κυβερνήτης της Μακεδονίας.

 Υπατεία και Συμμαχικός πόλεμος 
Στα τέλη του 91 π.Χ. ήταν υποψήφιος για την υπατεία και εξελέγη ως ένας από τους δύο υπάτους για το 90 π.Χ.Philip Matyszak, Cataclysm 90 BC, p. 81. Του ανέθεσαν να πολεμήσει ενάντια στη νότια ομάδα εξεγερμένων, ενώ ο συνύπατός του, Πόπλιος Ρουτίλιος Λούπος, πολεμούσε τη βόρεια ομάδα. Ο Λεύκιος Κορνήλιος Σύλλας, ο μετέπειτα δικτάτορας, ήταν ένας από τους υφισταμένους του Λεύκιου Ι. Καίσαρα (πιθανώς ο κύριος απεσταλμένος (legatus) του, επειδή στο τέλος της περιόδου των εκστρατειών ο Λεύκιος Καίσαρ άφησε στον Λ. Κ. Σύλλα τη διοίκηση τού στρατού του). Ο Λεύκιος Καίσαρας έστειλε μία δύναμη δύο λεγεώνων, για να αντιμετωπίσει τις εξεγερμένες δυνάμεις των Ιταλών που πολιορκούσαν την Aesernia (των Σαμνιτών, νυν Ιζέρνια), αλλά ηττήθηκαν και υποχώρησαν με απώλεια 2.000 ανδρών.Philip Matyszak, Cataclysm 90 BC, p. 86; Lynda Telford, Sulla: A Dictator Reconsidered, pp 86-87. Μετά την ανασυγκρότηση τού στρατού του, και έχοντας λάβει κάποιες ενισχύσεις, ο Λεύκιος Καίσαρας βάδισε εναντίον του Σαμνίτη «υπάτου» Γαΐου Παπίου Μουτίλου, ο οποίος κινήθηκε προς το Acerrae.Philip Matyszak, Cataclysm 90 BC, p. 87. Ο Μούτιλος επιτέθηκε αμέσως στο στρατόπεδο του Λεύκιου Καίσαρα, αλλά απομακρύνθηκε με απώλεια 6.000 ανδρών.Philip Matyszak, Cataclysm 90 BC, pp 87-88; Lynda Telford, Sulla: A Dictator Reconsidered, p. 89. Ήταν η πρώτη ουσιαστική ήττα των εξεγερμένων κατά τη διάρκεια του πολέμου.Philip Matyszak, Cataclysm 90 BC, p. 88. Ο Λεύκιος Καίσαρας προσπάθησε να μετακομίσει ξανά στην Aesernia, και βάδισε με τον στρατό του μέσα από την κοιλάδα του Βολτούρνου, αλλά έπεσε σε ενέδρα σε ένα βραχώδες στενό, που ονομάζεται φαράγγι του Μέλφα.Philip Matyszak, Cataclysm 90 BC, p. 96; Lynda Telford, Sulla: A Dictator Reconsidered, p. 89. Δεδομένου ότι οι Ρωμαίοι περίμεναν μία ενέδρα, ήταν προετοιμασμένοι και πολέμησαν για να βγουν από την παγίδα, προς την κοντινή πόλη Τηανόν (Teanum).Philip Matyszak, Cataclysm 90 BC, p. 96. Ο Καίσαρας έχασε περίπου 8.000 από τους 30.000 πεζικάριούς του, αλλά ο στρατός παρέμεινε άθικτος και συνέχισε στην Acerrae. εκεί όμως ιι Ρωμαίοι δεν μπόρεσαν να λύσουν την πολιορκία της Acerrae, αλλά κατάφεραν να ανυψώσουν το πνεύμα των υπερασπιστών και έτσι παρέμειναν. Στο τέλος της πολεμικής περιόδου του έτους, ο Λεύκιος Καίσαρ άφησε τον στρατό του σε χειμερινά στρατόπεδα στην Καμπανία (υπό τη διοίκηση του Σύλλα), ενώ επέστρεψε στη Ρώμη, για να προτείνει μία νομοθεσία (τη Lex Julia de civitate Latinis etociis danda) που έδινε τη ρωμαϊκή ιθαγένεια σε οποιονδήποτε Ιταλό, που δεν είχe πάρει τα όπλα εναντίον των Ρωμαίων.Philip Matyszak, Cataclysm 90 BC, p. 99; Lynda Telford, Sulla: A Dictator Reconsidered, p. 90. Αυτό σηματοδότησε το σημείο καμπής του πολέμου. Για τη νίκη του επί του Μουτίλου, στον Λεύκιο Καίσαρα απονεμήθηκε να τελέσει θρίαμβο.Lynda Telford, Sulla: A Dictator Reconsidered, p. 90. Έχοντας ολοκληρώσει τη χρονιά του ως υπάτου, ο Λεύκιος Καίσαρ παρέδωσε την υπατεία στον διάδοχό του και αναχώρησε για το Πικηνόν (Picenum, νυν Αμπρούτσο), όπου υπηρέτησε ως ανώτερος legatus στον Γναίο Πομπήιο Στράβωνα .Philip Matyszak, Cataclysm 90 BC, p. 102. Το 89 π.Χ. ο Λεύκιος ή ο συγγενής του Σέξτος (οι πηγές δεν είναι ξεκάθαρες) προκάλεσε μεγάλη ήττα στους εξεγερμένους έξω από το Άσκουλον (Asculum, νυν Άσκολι Πιτσένο), πέφτοντας στον εχθρό (τους Σαβίνους) που μετακινείτο σε νέο στρατόπεδο, σκοτώνοντας 8.000 και διώκοντας τους υπόλοιπους.Philip Matyszak, Cataclysm 90 BC, pp 103-104. Ο Λεύκιος Καίσαρ έγινε επίσης censor (τιμητής) το 89 και λόγω της επιτυχίας του lex Julian, έγινε υπεύθυνος για την κατανομή νέων πολιτών σε περιοχές ψηφοφορίας, αλλά δεν μπόρεσε να το κάνει λόγω της συνεχιζόμενης εμφύλιας σύγκρουσης.M. Tullius Cicero, For Archias, 11 Ο συνάδελφός του σε αυτό το έργο ήταν ο πρώην ύπατος, Πόπλιος Λικίνιος Κράσσος (πατέρας του Mάρκου Λικινίου Κράσσου, ενός της Τριανδρίας).

 Τέλος 
Ο Λεύκιος Καίσαρας και ο αδελφός του Γάιος Ιούλιος Καίσαρας Στράβων Βόππος, σκοτώθηκαν το 87 π.Χ. κατά τη διάρκεια του Εμφυλίου Πολέμου του Οκταβιανού μεταξύ του Γάιου Μάριου και του Λεύκιου Κορνήλιου Σύλλα:Lynda Telford, Sulla: A Dicatator Reconsidered, p. 114. αφού ο Σύλλας είχε φύγει για την Ανατολή για να πολεμήσει εναντίον του Μιθριδάτη ΣΤ΄ του Πόντου, ο Μάριος επέστρεψε από την εξορία και άρχισε να εκτελεί τους πολιτικούς του αντιπάλους.Lynda Telford, Sulla: A Dicatator Reconsidered, pp 113-114. Ο Λεύκιος και ο Γάιος Ι. Κ. Σ. Β. ήταν μεταξύ των πρώτων θυμάτων του. Σύμφωνα με τον Τ. Λίβιο, τα κεφάλια τους εμφανίστηκαν σε πασσάλους στην εξέδρα των ομιλητών (στη Ρόστρα) της Αγοράς.

 Οικογένεια 
Τα παιδιά του, από τη σύζυγό του Φουλβία,Napoleon III. Histoire de Jules César Volume 1, p. 253 Paris: H. Plon 1865 ήταν:
 Λεύκιος Ιούλιος Καίσαρ V, ύπατος το 64 π.Χ
 Ιουλία 104-μετά το 39 π.Χ., παντρεύτηκε πρώτα τον Μάρκο Αντώνιο Κρητικό και μετά τον Πόπλιο Κορνήλιο Λέντουλο Σούρα 
 Mάρκος Αντώνιος 83-1 π.Χ., στρατηγός.

Παραπομπές

 Βιβλιογραφικές αναφορές 
 Το νόμισμά του: http://www.wildwinds.com/coins/rsc/julia/i.html 

 Εξωτερικοί σύνδεσμοι 
 Livius.org: Lucius Julius Caesar 
 Münzer, Friedrich, " Iulius 142 ", Realencyclopädie der classischen Altertumswissenschaft, τόμος 19 (X.1), Metzlerscher Verlag (Στουτγκάρδη, 1918), στήλες 465–468.

Κατηγορία:Ρωμαίοι ύπατοι του 1ου αιώνα π.Χ.